
บทที่ 2
สภาพทั่วไปและข้อมูลพื้นฐานของตำบลเปาะเส้ง
องค์การบริหารส่วนตำบลเปาะเส้ง  ตั้งอยู่หมู่ที่  1  ตำบลเปาะเส้ง  อำเภอเมือง  จังหวัดยะลา  รัฐมนตรีว่าการกระทรวงมหาดไทย  ได้ลงนามประกาศจัดตั้งสภาตำบลเปาะเส้งเป็นองค์การบริหารส่วนตำบลเปาะเส้ง  ซึ่งประกาศในราชกิจจานุเบกษา  เล่ม  113  ลงวันที่  25  ธันวาคม  2539  มีผลใช้บังคับตั้งแต่วันที่  23  กุมภาพันธ์  2540  เป็นต้นไป  อยู่ห่างจากตัวจังหวัดยะลาตามเส้นทางหลวงแผ่นดิน  หมายเลข  409  สายยะลา – สามแยกนาเกตุ  ระยะทาง  10  กิโลเมตร


เขตการปกครอง  แบ่งการปกครองออกเป็น  4  หมู่บ้าน
1.  สภาพทั่วไป

1.1  ที่ตั้ง


องค์การบริหารส่วนตำบลเปาะเส้ง  ตั้งอยู่ทางทิศตะวันตกของอำเภอเมืองยะลา  อยู่ห่างจากที่ว่าการอำเภอเมืองยะลา  ประมาณ  10  กิโลเมตร  มีอาณาเขตติดต่อกับพื้นที่ใกล้เคียงดังนี้


ทิศเหนือ
ติดต่อกับ
ตำบลลิดล
  อำเภอเมืองยะลา


ทิศใต้

ติดต่อกับ
ตำบลปุโรง
  กิ่งอำเภอกรงปินัง


ทิศตะวันออก
ติดต่อกับ
ตำบลหน้าถ้ำ
  อำเภอเมืองยะลา


ทิศตะวันตก
ติดต่อกับ
ตำบลยะลา
  อำเภอเมืองยะลา






และตำบลละแอ
  อำเภอยะหา
แผนที่สังเขปตำบลเปาะเส้ง

    อำเภอเมืองยะลา
1.  ตำบลเปาะเส้ง
2.  ตำบลลิดล
3. ตำบลปุโรง
4. ตำบลหน้าถ้ำ
5. ตำบลยะลา
6. ตำบลท่าสาป
7. ตำบลละแอ

1.2  เนื้อที่


องค์การบริหารส่วนตำบลเปาะเส้ง  มีพื้นที่ทั้งหมดประมาณ  10.70  ตารางกิโลเมตร  หรือประมาณ  6,687.5  ไร่

1.3  ภูมิประเทศ


สภาพภูมิประเทศโดยทั่วไปของตำบลเปาะเส้งเป็นที่ราบลุ่ม  ด้านทิศตะวันออกอยู่ในพื้นที่หมู่ที่  2  ทิศเหนือและทิศตะวันตกเป็นที่ราบ  อยู่ในพื้นที่หมู่ที่  4  และหมู่ที่  1  มีหนอง  ลูโบะปีแซ  ในหมู่ที่  4  และบึงสาราแน  ในหมู่ที่  1  ส่วนด้านทิศใต้เป็นที่ราบค่อนข้างลุ่มเป็นเนินเขาเล็กน้อย  อยู่ในหมู่ที่  3  มีแหล่งน้ำธรรมชาติไหลผ่านคือคลองละแอ  เป็นแนวแบ่งเขตหมู่บ้าน  หมู่ที่  2  กับหมู่ที่  3  มีลำคลองสาขาไหลผ่าน    มีแหล่งอนุรักษ์ที่สำคัญคือ   สุสานที่ฝังศพเจ้าเมืองยะลาในสมัยก่อนตั้งอยู่ติดมัสยิดยาแมะลางาเปาะเส้งหมู่ที่  1  เป็นโบราณสถานสามารถศึกษาประวัติศาสตร์ของท้องถิ่นได้
1.4 จำนวนหมู่บ้าน
ลักษณะการตั้งบ้านเรือนของประชากรตำบลเปาะเส้ง  ส่วนใหญ่เป็นแบบสังคมชนบท  แยกเป็นกลุ่มบ้าน  แต่ไม่หนาแน่นมากนักภายในบริเวณที่ทำกินของตนเอง  รวมทั้งตามเส้นทางคมนาคม  ปัจจุบันเมื่อชุมชนเจริญขึ้นและมีการตัดถนนเพิ่มขึ้น  ทำให้การตั้งบ้านเรือนกระจายตัวออกไปทั่วตำบล
-  จำนวนหมู่บ้านในเขต  อบต.  เต็มทั้ง  4  หมู่บ้าน  ได้แก่
หมู่ที่  1  บ้านเปาะเส้ง
หมู่ที่  2  บ้านจืองา
หมู่ที่  3  บ้านกูแบปาแย
หมู่ที่  4  บ้านเนียง
1.5 ประชากร
ปัจจุบันตำบลเปาะเส้งมีประชากรรวมทั้งสิ้น 4,859 คน  แยกเป็นชาย 2,416 คน  หญิง  2,443 คน จำนวนครัวเรือนทั้งตำบล 915 ครัวเรือน  
2.  สภาพทางเศรษฐกิจ

2.1  อาชีพ


ตำบลเปาะเส้ง  ประชากรมีการศึกษาค่อนข้างต่ำและมีรายได้น้อย  ราษฎรส่วนใหญ่ประกอบอาชีพเกษตรกรรม  ประมาณร้อยละ 45 ทำสวนยางพารา  ร้อยละ 35 ทำนา  เพื่อใช้บริโภคในครองครัว  มีการทำสวนผลไม้  ค้าขาย  และรับจ้างควบคู่กันไป


2.2  หน่วยธุรกิจในเขต  อบต.

· ปั๊มน้ำมัน  2  แห่ง
· โรงสี  3  แห่ง  ในหมู่ที่  1,3  และ  4

3.  สภาพทางสังคม
3.1 การศึกษา
-  โรงเรียนประถมศึกษา  4  แห่ง  ได้แก่
1)  โรงเรียนคุรุชนพัฒนา ตั้งอยู่ หมู่1 ระดับการศึกษาชั้นอนุบาล3 – ม.3 (ขยายโอกาส)

2)  โรงเรียนบ้านจืองา  (สลากกินแบ่งสงเคราะห์ 134) ตั้งอยู่ที่ หมู่ 2  ระดับการศึกษาชั้นอนุบาล 3 – ประถมศึกษาปีที่  6

3)  โรงเรียนบ้านไทรงามตั้งอยู่ที่ หมู่ 3 ระดับการศึกษาชั้นอนุบาล 3 -   ประถมศึกษาปีที่ 6

4)  โรงเรียนสามแยกบ้านเนียง ตั้งอยู่ที่ หมู่ 4 ระดับการศึกษาชั้นอนุบาล 3 - ประถมศึกษาปีที่  6

-  ที่อ่านหนังสือพิมพ์ประจำหมู่บ้าน  2  แห่ง
3.2 สถาบันและองค์กรศาสนา
-  มัสยิด  5  แห่ง
-  สุเหร่า  6  แห่ง
ประชากรในตำบลเปาะเส้ง  เป็นผู้นับถือศาสนาอิสลามร้อยละ 95 และนับถือศาสนาพุทธร้อยละ  5

3.3 สาธารณสุข
-  สถานีอนามัยประจำตำบล 1 แห่ง ตั้งอยู่ที่ หมู่ 4 (บ้านเนียง) มีเจ้าหน้าที่ประจำสถานีอนามัยจำนวน 5 คน  เป็นสถานพยาบาลที่ให้บริการรักษาพยาบาลขั้นพื้นฐานให้แก่ประชาชนในตำบลเปาะเส้ง  สำหรับผู้ป่วยที่มีอาการรุนแรงจะส่งตัวรักษาที่โรงพยาบาลศูนย์ยะลา   ต่อไป
4.  การบริการพื้นฐาน

4.1  การคมนาคม


ระดับอำเภอ


-  ทางหลวงแผ่นดินหมายเลข 409 สายยะลา – สามแยกนาเกตุ และทางหลวง แผ่นดินหมายเลข   4065  สายบ้านเนียง – ยะหา มีขนาดเขตทาง 35 เมตร ผิวจราจรราดยาง  7  เมตร  ไหล่ทางข้างละ  1.50  เมตร


ระดับตำบล


-   ถนน  รพช. ลาที – ยะหา  ยล.  11008  แยกจากทางหลวงแผ่นดินหมายเลข  409  สายยะลา – สามแยกนาเกตุ  ในหมู่ที่  1  บ้านหน้าถ้ำ  ตำบลหน้าถ้ำ  ผ่านตำบลเปาะเส้งในหมู่ที่  2  และ 3



-   ถนน  รพช. บ้านเนียง – บ้านกือยา  ยล.  2043  ระยะทาง  7.025  กิโลเมตร  แยกจากทางหลวงแผ่นดินหมายเลข  409  สายยะลา – สามแยกนาเก  ในหมู่ที่  4  บ้านเนียง

         -   ถนนโยธาธิการ  บ้านจืองา – บ้านเปาะเส้ง  ระยะทาง  2.262  กิโลเมตร        แยกจากถนน  รพช.  ลาที – ยะหา  ยล.  11008  ในหมู่ที่  2  บ้านจืองา  มาจดกับถนน  รพช.       บ้านเนียง – บ้านจืองา  ยล.2043  ในหมู่ที่  1  บ้านเปาะเส้ง


การคมนาคมที่เชื่อมต่อระหว่างหมู่บ้านเป็นคอนกรีตและถนนลูกรัง

4.2  การโทรคมนาคม


-  มีที่ทำการไปรษณีย์โทรเลข  1  แห่ง

4.3  การไฟฟ้า


การให้บริการไฟฟ้าแก่ประชาชนในตำบลพบว่าตำบลเปาะเส้งมีไฟฟ้าใช้ทุก  หมู่บ้านแต่ยังไม่ครบทุกหลังคาเรือน

แหล่งน้ำธรรมชาติ


-  ลำน้ำ  ,  ลำห้วย  4  แห่ง


-  บึง  ,  หนองน้ำ   และอื่นๆ  4  แห่ง
5.  ศักยภาพในตำบล
5.1 ศักยภาพขององค์การบริหารส่วนตำบล
จำนวนบุคลากร
· จำนวน  11  คน
· ตำแหน่งในสำนักปลัดองค์การบริหารส่วนตำบล  5  คน
· ตำแหน่งในส่วนการคลัง  4  คน
· ตำแหน่งในส่วนโยธา  2  คน
โครงสร้างการกำหนดส่วนราชการ


องค์การบริหารส่วนตำบลเปาะเส้ง      ได้กำหนดส่วนราชการออกเป็น   3   ส่วน  ดังต่อไปนี้


1. งานบริหารทั่วไป   งานนโยบายและแผน อยู่ในสำนักงานปลัด ฯ


2. งานการเงิน  งานบัญชี  งานทะเบียนและทรัพย์สิน    อยู่ในส่วนการคลัง


3. งานก่อสร้าง งานออกแบบและควบคุมงาน งานผังเมือง
อยู่ในส่วนโยธา
6.  อำนาจหน้าที่ขององค์การบริหารส่วนตำบล


พระราชบัญญัติสภาตำบลและองค์การบริหารส่วนตำบล  พ.ศ. 2537  แก้ไขเพิ่มเติม (ฉบับที่ 3)  พ.ศ.  2542  กำหนดให้องค์การบริหารส่วนตำบลมีอำนาจหน้าที่  ดังต่อไปนี้
1. จัดให้มีและบำรุงรักษาทางน้ำและทางบก

2. รักษาความสะอาดของถนน ทางน้ำ ทางเดิน และที่สาธารณะ  รวมทั้งกำจัดมูลฝอย
และสิ่งปฏิกูล
3. ป้องกันโรคและระงับโรคติดต่อ
4. ป้องกันและบรรเทาสาธารณภัย
5. ส่งเสริมการศึกษา  ศาสนา  และวัฒนธรรม
6. ส่งเสริมการพัฒนาสตรี  เด็ก  เยาวชน  ผู้สูงอายุ  และผู้พิการ
7. คุ้มครอง  ดูแล  และบำรุงรักษาทรัพยากรธรรมชาติและสิ่งแวดล้อม
8. บำรุงรักษาศิลปะ  จารีตประเพณี  ภูมิปัญญาท้องถิ่น  และวัฒนธรรมอันดีของท้องถิ่น
9. ปฏิบัติหน้าที่อื่นตามที่ทางราชการมอบหมายโดยจัดสรรงบประมาณหรือบุคลากร       

ให้ตามความจำเป็นและสมควร
10. ให้มีน้ำเพื่อการอุปโภค  บริโภค  และการเกษตร

11. ให้มีและบำรุงการไฟฟ้าหรือแสงสว่างโดยวิธีอื่น
12. ให้มีและบำรุงรักษาทางระบายน้ำ
13. ให้มีและบำรุงสถานที่ประชุม  การกีฬา  การพักผ่อนหย่อนใจและสวนสาธารณะ
14. ให้มีและส่งเสริมกลุ่มเกษตรกรและกิจการสหกรณ์
15. ส่งเสริมให้มีอุตสาหกรรมในครอบครัว
16. บำรุงและส่งเสริมการประกอบอาชีพของราษฎร
17. การคุ้มครองดูแลและรักษาทรัพย์สินอันเป็นสาธารณสมบัติของแผ่นดิน
18. หาผลประโยชน์จากทรัพย์สินขององค์การบริหารส่วนตำบล
19. ให้มีตลาด  ท่าเทียบเรือ  และท่าข้าม
20. กิจการเกี่ยวกับการพาณิชย์
21. การท่องเที่ยว
22. การผังเมือง
7.  การบริหารส่วนราชการ


องค์การบริหารส่วนตำบลเปาะเส้ง  ได้แบ่งโครงสร้างการกำหนดส่วนราชการออกเป็นส่วน  ฝ่ายและงาน  ดังนี้
7.1 สำนักงานปลัดองค์การบริหารส่วนตำบล  ประกอบด้วย
ฝ่ายบริหารทั่วไป  แยกเป็น
· งานสารบรรณ
· งานบริหารงานบุคคล
· งานเลือกตั้งและทะเบียนข้อมูล

· งานตรวจสอบภายใน
ฝ่ายนโยบายและแผน
· งานนโยบายและแผน
· งานวิชาการ
· งานข้อมูลและประชาสัมพันธ์
· งานงบประมาณ
ฝ่ายกฎหมายและคดี
· งานกฎหมายและคดี
· งานร้องเรียน  ร้องทุกข์  และอุธรณ์
· งานข้อบัญญัติและระเบียบ

ฝ่ายป้องกันและบรรเทาสาธารณภัย
· งานอำนวยการ
· งานป้องกัน
· งานพื้นฟู
7.2 ส่วนการคลัง
ฝ่ายการเงิน
· งานการเงิน
· งานรับเงินเบิกจ่ายเงิน
· งานจัดทำฎีกาเบิกจ่ายเงิน
· งานเก็บรักษาเงิน
ฝ่ายบัญชี
· งานการบัญชี
· งานทะเบียนการคุมเบิกจ่ายเงิน
· งานงบการเงินและงบทดลอง
· งานจัดทำงบแสดงฐานะทางการเงิน

ฝ่ายพัฒนาและจัดเก็บรายได้
· งานภาษีอากร  ค่าธรรมเนียมและค่าเช่า
· งานพัฒนารายได้
· งานควบคุมกิจการค้าและค่าปรับ
· งานทะเบียนควบคุมและเร่งรัดรายได้

ฝ่ายทะเบียนทรัพย์สินและพัสดุ
· งานทะเบียนทรัพย์สินและแผนที่ภาษี
· งานพัสดุ
· งานทะเบียนเบิกจ่ายวัสดุครุภัณฑ์
7.3 ส่วนโยธา
ฝ่ายก่อสร้าง
· งานก่อสร้างและบูรณะถนน
· งานก่อสร้างสะพาน  เขื่อนทดน้ำ
· งานข้อมูลก่อสร้าง

ฝ่ายออกแบบและควบคุมอาคาร
· งานประเมินราคา
· งานควบคุมการก่อสร้างอาคาร
· งานออกแบบและบริหารข้อมูล
ฝ่ายประสานสาธารณูปโภค
· งานประสานกิจการประปา
· งานไฟฟ้าสาธารณะ
· งานระบายน้ำ
ฝ่ายผังเมือง
· งานสำรวจและแผนที่
· งานวางผังพัฒนาเมือง
· งานควบคุมทางผังเมือง
เครื่องมืออุปกรณ์ต่าง ๆ


- รถยนต์

1
คัน


- รถจักรยานยนต์
1
คัน


- เครื่องถ่ายเอกสาร
2
เครื่อง


- เครื่องคอมพิวเตอร์
7
เครื่อง


- เครื่องปริ๊นเตอร์
7
เครื่อง


- เครื่องแฟ๊กซ์

1
เครื่อง


- เครื่องพิมพ์ดีด

2
เครื่อง


- กล้องถ่ายรูป

1
เครื่อง

ผลการพัฒนาขององค์การบริหารส่วนตำบลในระยะที่ผ่านมา

1. การพัฒนาด้านเศรษฐกิจ

      1.  มีการอุดหนุนงบประมาณการประกอบอาชีพให้แก่กลุ่มสตรีในเขตพื้นที่ตำบลร่วมกับพัฒนาชุมชน  เป็นจำนวนเงิน   100,000   บาท

2. การพัฒนาด้านสังคม

      1.  มีการจัดสวัสดิการและสงเคราะห์เบี้ยยังชีพผู้สูงอายุและผู้พิการ  จำนวน  22   ราย

      2.  จัดให้มีการแข่งขันกีฬาเพื่อต้านยาเสพติดในพื้นที่   และสนับสนุนการต้านยาเสพติดร่วมกับหน่วยราชการอื่น

     3.  ได้ร่วมส่งเสริม  และสนับสนุนการจัดอบรมสัมมนาเกี่ยวกับการป้องกันยาเสพติด

     4.  สนับสนุนและส่งเสริมการจัดโครงการกิจกรรมวัฒนธรรมทางศาสนา  และประเพณีท้องถิ่น  
โดยร่วมกับสถาบันทางศาสนาในพื้นที่ตำบลเปาะเส้ง
5. การจัดตั้งและรณรงค์หมู่บ้านปราบปรามยาเสพติด  จำนวน  4  หมู่บ้าน
3. การพัฒนาด้านโครงสร้างพื้นฐาน
     1.  ได้ดำเนินการก่อสร้างถนน  คสล.  และบุกเบิกถนนลูกรัง   และซ่อมแซมถนนที่ชำรุดเป็นหลุมเป็นบ่อให้อยู่ในสภาพที่ใช้งานได้  เพื่อให้ประชาชนได้เดินทางสะดวกโดยใช้เชื่อมกันระหว่างหมู่บ้านและตำบลข้างเคียง

     2.  ได้ขอการสนับสนุนการขยายเขตไฟฟ้าในหมู่บ้านให้ครบทุกครัวเรือน  โดยได้ประสานกับการไฟฟ้าส่วนภูมิภาค  อำเภอเมือง  มาดำเนินการ

     3.  ดำเนินการขุดลอกคลอง/คูระบายน้ำเพื่อป้องกันปัญหาน้ำท่วม

4.   การพัฒนาด้านแหล่งน้ำ

     -  จัดให้มีระบบประปาหมู่บ้าน  เพื่อให้ประชาชนได้มีน้ำเพื่อการอุปโภคและบริโภค
5.  การพัฒนาด้านการสาธรณสุข

     1.  ได้ดำเนินการรณรงค์และประชาสัมพันธ์โรคติดต่อต่างๆ  เช่น  โรคเอดส์

     2.  สนับสนุนการจัดการฝึกอบรมเรื่องโรคติดต่อต่างๆ  เช่น  โรคไข้เลือดออก  อาหิวาห์  และโรคซาร์

6.  การพัฒนาด้านการเมืองการบริหาร

     1.  จัดให้มีการประชุมเวทีประชาคม  เพื่อจัดทำแผนพัฒนาต่างๆ  โดยส่งเสริมให้ประชาชนได้มีส่วนร่วม

    2.  ได้สนับสนุนสมาชิก  อบต.  และพนักงานส่วนตำบลทุกคน  ได้ฝึกอบรม  เพื่อให้มีความรู้ความเข้าใจในเรื่องเกี่ยวกับการบริหารงานของ  อบต.

   3.  จัดทำโปรแกรมแผนที่ภาษีและทะเบียนทรัพย์สินให้เป็นปัจจุบัน   และพัฒนารายได้

     4.  จัดหาและปรับปรุงเครื่องมือเครื่องใช้  ในการปฏิบัติงานให้มีประสิทธิภาพ

     5.  จัดให้มีการบริการประชาชนในการเก็บภาษีนอกสำนักงาน

7.  การพัฒนาด้านทรัพยากรธรรมชาติและสิ่งแวดล้อม

     1.  สร้างจิตสำนึกการอนุรักษ์ทรัพยากรธรรมชาติและสิ่งแวดล้อม

     2.  รณรงค์และประชาสัมพันธ์ในการบำรุงรักษาทรัพยากรธรรมชาติและสิ่งแวดล้อม
แสดงจำนวนประชากร  จำนวนครัวเรือน  จำแนกตามรายหมู่บ้าน
	หมู่ที่
	ชื่อหมู่บ้าน
	ประชากร
	จำนวนครัวเรือน

	
	
	ชาย
	หญิง
	รวม
	

	1
	เปาะเส้ง
	695
	718
	1,413
	251

	2
	จืองา
	776
	772
	1,548
	278

	3
	กูแบปาแย
	480
	456
	936
	165

	4
	บ้านเนียง
	447
	464
	911
	200

	
	รวม
	2,398
	2,410
	4,808
	894


